कश्मीर घाटी में अलगाववाद व आतंकवाद के कारणों को जानने के लिए घाटी की जनसांख्यिकी की संरचना को ध्यान में रखना होगा । दरअसल अरब-ईरान से आने वाले लोग इस कश्मीर की मिट्टी में अपनी जड़ें नहीं जमा सके । वे बीच बीच में अपना शासन स्थापित करने में तो सफल हुए लेकिन उनका मानसिक अलगाव बना रहा । कश्मीरी चाहे वह हिन्दु था या मुसलमान उसकी वंश परम्परा इसी घाटी में थी । अरब-इरानियों के साथ ऐसा नहीं था । उनकी वंश परम्परा अरब की मिट्टी से निकलती थी । कश्मीर के सैयद तो अपनी इस वंश परम्परा का आम कश्मीरी के आगे गौरव गान करने का अपना अधिकार मानते थे/हैं । यह गौरव गान स्थानीय कश्मीरियों को नीचा दिखाने के लिए ही था । और अब इस बात की चर्चा की जाए की जम्मू कश्मीर में वर्तमान में क्या हो रहा है ? कश्मीर घाटी में , विशेषकर दक्षिणी कश्मीर के दोस्ताना जिलों में जो हो रहा है । उसको समझने में घाटी की जनसांख्यिकी की संरचना सहायता कर सकती है । इससे अन्दाज़ा लगाया जा सकता है कि कौन से लोग इसमें शामिल हो सकते हैं और उनकी संख्या कितनी कम है ।